
Iam  diutius  de  materia,  quam  in  dissertatione  inau- 
gurati mea  tractaram,  mccum  meditabar;  sed  frustra. 
In  vasto  artis  medicae  campo  nihil  invenire  poteram, 
quod  non  iam  a viris  doctissimis  ad  summam  perfec- 
tionem redactum  sit,  et  ea,  quae  maiori  perfectione 
et  claritate  adhuc  carent,  talia  sunt,  ut  vires  meas  su- 
perent, quum  maiorem  experientiam  et  eruditionem 
requirant,  quam  ego  proferre  possim.  Itaque  ad  oph- 
thalmologiam,  quae  doctrina  maxime  mihi  arridet,  me 
converti  inque  ea  constiti.  Sed  in  hac  doctrina  etiam 
fere  omnia  sunt  perfecta  et  explorata,  ita  ut  nihil 
novi  afferre  possim,  ut  potius  his  in  pagellis  breviter 
ea  pro  viribus  componere  velim  quae  de  gravissimis 
morbis,  qui  inter  sequelas  operationis  cataractae  sunt, 
exstant.  — Has  sequelas  sane  accuratiore  inquisitione 
dignas  esse  quisque  intelligct ; sunt  enim  tanti  mo- 
menti, ut  medicus,  qui  eas  ipsas  carumque  originem 
et  nexum  cum  cataracta,  morbo  antecedente,  ignoret, 
maximos  in  errores  incidere,  ct  bonum  eventum,  quam 
vix  ab  operatione  cataractae  obtinuerit,  nimis  mature 
repetita  operatione  vel  aliis  inconsulte  adhibitis  reme- 
diis, irritum  reddere  possit.  — At  tironem  in  re  opli- 
thalmiatrica,  nec  eruditum  satis,  nec  expertum  in  hac 
re  difficillima  vires  periclitatum  esse,  quisque  sane 
hascc  pagellas  evolvens,  statim  intelligct 5 quam  ob 
rem,  vos  lectores,  qui  forsitan  has  litteras  lecturi  cri- 

tis,  ut  indulgentiam  vestram  mihi  non  recusetis,  pre- 
cor atque  obsecro.  — 

Ea  vero,  quae  operationi  cataractae  succedere 
possunt  alque  malam  indolem  prae  se  ferunt,  diversi 
sunt  generis,  nam  alia  eorum  omnibus  vel  plerisque 
saltem  operandi  methodis  communia,  alia  singulis  me- 
thodis propria  sunt. 

A.  De  illis  quae  plerisque  operandi  methodis 
communia  sunt.  Huc  pertinent  cataractae  secundariae 
sic  dictae  et  Ophthalmiae  variae  naturae. 

I.  De  cataracta  secundaria.  Olim  et  hodie  ad- 
huc multi  auctores  hoc  nomine  coccitatem  intclligunt, 
quae  facta  operatione  redit,  vel  imo  perdurat;  alii  di- 
cunt id  esse  omnino  cataractam  secundariam,  si  ae- 
grotus statim  post  operationem  videt,  tempore  autem 
quodam  praeterlapso  rursus  visu  privatur;  alii  denique 
in  definiendo  hocce  morbo  visum  restitutum  plane  non 
respiciunt  et  ita  cataractam  vocant,  quae  minime,  ne 
in  breve  tempus  quidem  ope  operationis  tollitur,  sed 
perdurat;  at  haec  certe  cataracta  secundaria  vocari  non 
potest,  illique  usu  loquendi  abutuntur.  — Primum  ad 
notionem  cataractae  secundariae  requiritur,  ut  aegro- 
tus operatione  visum  recuperet,  sed  tempore  quodam, 
modo  longiore,  modo  breviore  praeterlapso,  iterum 
oculis  capiatur.  Sed  haec  coecitas  etiam  nondum  ca- 
taracta secundaria  appellari  potest;  aegrotus  enim  no- 
vis aliis  causis  visu  denuo  privari  potest,  exempli  gra- 
tia Iritidc,  quae  exsudationes  in  uveam  profert  et 
inde  pupillam  oblilerat,  vel  inflammatione  bulbi  oculi 

intrinseca.  Secundo  ergo  ad  notionem  cataractae  se- 
cundariae referendum  est,  ut  nova  coecitas  iterum  na- 
turam et  indolem  cataractae  omnino  habeat.  Joannes 
Adamus  Schmidt,  qui  de  cataracta  secundaria  et  Iri* 
tide  conscripsit,  tertium,  quod  nostram  cataractam 
significet,  illud  esse  contendit,  quod  nova  coecitas 
plane  eadem  natura  et  forma  esse  deberet,  qua  prior 
cataracta  fuerit.  Quod  autem  non  ita  se  habet.  Po- 
situm enim  sit  exempli  gratia,  adesse  meram  catarac- 
tam Morgagnianam  (ea  enim,  sola,  sine  cataracta  cap- 
sulo-lcnticulari  in  breve  tempus  existere  potest)  quam 
medicus  aliquis  sive  per  extractionem  sive  per  aliam 
methodum  amovere  voluerit;  partem  anteriorem  cap- 
sulae iam  apertam  esse,  guttas  liquoris  Morgagni  iam 
in  cameram  anteriorem  oculi  defluxisse,  pupillamque 
nigram  atque  claram  factam  esse.  Nunc,  si  medicus 
hoc  in  eventu  acquiescet,  aegrotus  videbit  quidem, 
sed  postea  certe  capsula  et  lens  caligine  obteguntur, 
aegrotusque  rursus  coecitate  laborabit,  et  plane  alia 
quidem,  a priore  prorsus  diversa;  neque  tamen  quis- 
quam negabit,  hanc  esse  veram  cataractam  secunda- 
riam. 

Duae  sunt  species  cataractae  secundariae:  cata- 
ractae secundariae  lenticulares  et  capsulares.  Cata- 
racta Morgagniana  secundaria  occurrere  non  potest; 
nam  liquor  Morgaguianus  turbatus  semel  per  operatio- 
nem amotus,  nunquam  in  futurum  rcproducitur.  Item 
animadvertendum  est,  cataractam  secundariam  non 
oriri  ccratonyxi  seu  discissione  capsulae  et  lentis  facta; 

nam  statim  post  ccratonyxin  visus  non  restituitur,  et 
si  postea  lens  crystallina  non  resorbetur,  hoc  cataracta 
secundaria  appellari  non  potest,  eadem  enim  prior 
cataracta  est,  quae  perdurat.  — 

1.  Cataractae  secundariae  lenticulares.  — a.  Ca- 
taractae secundariae  lenticulares  extractioni  lentis  suc- 
cedentes. Facta  extractione  cataracta  secundaria  len- 
ticularis exoriri  potest,  si  cataracta  dura,  et  multo 
etiam  facilius,  si  mollis  fuit.  Si  lens  plane  fluida  fuit, 
cataracta  secundaria  sequi  non  potest,  illa  enim  iu 
cameram  anteriorem  defluit,  et  ibi  resorbetur.  Cata- 
racta fluida  autem  saepissime  causa  cataractae  secun- 
dariae capsularis  est;  de  qua  postea  dicendum  erit. — 
Cataracta  secundaria  lenticularis  dura  hoc  modo  pro- 
ferri potest:  Si  ex.  gr.  sub  ipsa  extractione  lens  dura 
frangitur,  facile  fragmentum  quoddam  in  spatio  cap- 
sulae, in  camera  posteriore  vel  anteriore  remanere 
potest.  In  hoc  ultimo  casu  facile  illud  fragmentum 
oculis  medici  etiam  minus  attenti  se  offeret,  qui  tum 
illud  fragmentum  ex  camera  auteriore  extrahere  non 
mullum  cunctabitur.  Sed  si  illud  fragmentum  in  ca- 
mera posteriore  vel  in  spatio  capsulae  remansisset, 
tunc  aliter  res  se  haberet;  priore  enim  in  casu  in 
fundum  camerae  posterioris  demitteretur  et  pupilla, 
si.  c.  gr.  iam  a natura  vel  per  operationem  coarctala 
est,  facile  in  toto  ambitu  nigra  et  clara  apparere  pot- 
est; aegrotus  omnes  res  ei  oppositas  videt  et  distin- 
guit, medicus  operatione  sua  contentus  mox  aegrotum 
a coecitate  liberatum  declarat,  vulnus  corneae  iuslo 

tempore  sanatur , et  omnia  per  aliquot  tempus  optime 
procedunt.  Interea  autem  camera  posterior  sensim 
sensimque  rursus  humore  aqueo  repletur,  tum  frag- 
mentum illud  relevatur,  pone  pupillam  apparet,  cam- 
que,  si  satis  magnum  est,  plane  obtegit,  aegrot usque 
denuo  eoecitate  afficitur. 

Multo  facilius  etiam  cataracta  secundaria  lenticu- 
laris oritur  post  extractionem,  si,  uti  supra  iam  dixi, 
cataracta  mollis  fuit.  Tum  enim  sub  ipsa  operatione 
partes  molles  a superficie  lentis  detrahuntur  et  prae- 
cipue quidem  in  marginibus  vulneris  capsulae  illati,  si 
vulnus  illud  non  salis  magnum  factum  est,  vel  etiam 
in  margine  pupillari  Iridis,  vel  in  marginibus  vulneris 
corneae.  Hoc  in  ultimo  casu  reliquiae  cataractae  in 
camera  autcriore  remanent,  et  facile  cognoscuntur,  nec 
minus  si  magna  fragmenta  in  spatio  capsulae  detra- 
huntur, aegrotus  enim  hoc  in  casu  statim  post  opera- 
tionem non  videbit;  at  in  camera  posteriore  fragmenta 
illa  in  fundum  decidunt  et  postea  demum,  humore 
aqueo  rursus  accumulato,  resurgunt,  et  tum  res  eodem 
modo  evenit,  qui  iam  in  exemplo  antecedente  descrip- 
tus est.  — Cataracta  secundaria  lenticularis  dura  ini- 
tio visui  non  tanto  impedimento  est,  quanto  cataracta 
secundaria  lenticularis  mollis;  attamen  haec  meliorem 
praebet  prognosin;  fragmenta  enim  mollia  facilius  re- 
sorbentur. — 

b.  Cataractae  secundariae  lenticulares,  quae  facta 
depressione  et  reclinatione  exoriri  possunt.  — llaec 
operandi  methodus  cataractas  secundarias  frequentis- 

sime  proferre  dicitur.  Lens  crystallina  depressa  tota 
resurgere  potest  quo  cataracta  secundaria  proprio 
verbi  sensu  efficitur.  Haec  resurrectio  vel  statim  post 
vel  sub  ipsa  operatione  locum  liabct,  vel  primis  horis 
aut  diebus  praeterlapsis,  vel  tandem  post  longius  tem- 
poris intervallum,  imo,  uti  nonnulli  contendunt,  post 
annorum  plurium  decursum.  Haec  resurrectio  efficitur 
primum  contractione  musculorum,  qui  motibus  bulbi 
oculi  praesunt.  Si  musculi  bulbi  ab  omnibus  partibus 
eum  aequaliter  comprimunt,  linea  diagonalis  huius 
compressionis  in  lentem  cadit,  et  inde  resurrectio  ori- 
tur, sed  etiam  contractione  unius  musculi,  exempli 
gratia  musculi  recti  inferioris  vel  obliqui  interni  effici 
potest.  2)  diminuta  firmitate  et  densitate  corporis 
vitrei;  quae  res  plerumque  causa  resurrectionis  est. 
3)  commotionibus  oculi,  capitis  et  totius  corporis. 
Exempla  adsunt,  quamvis  rarissima,  quibus  depressio 
spontanea  cataractae  talibus  commotionibus  demonstra- 
tur ; item  tales  succussiones  lentem  depressam  relevare 
possunt. 

Quod  ad  spasmodicam  illam  contractionem  mus- 
culorum bulbi  attinet,  ca  iam  nonnullis  horis,  quod 
summum  est,  paucis  diebus  post  institutam  operatio- 
nem praeterlapis  apparet-  Post  tertium  diem  hac  ex 
causa  resurrectio  lentis  depressae  fere  plane  fieri  non 
potest,  quot  et  quantae  affectiones  spasmadicae  muscu- 
lorum illorum  adsint.  — Sic  etiam  firmitas  et  densi- 
tas diminuta  corporis  vitrei  immediate  vel  statim  post 
operationem  lentem  elevat,  ita  ut  tribus  diebus  prae- 

tcrlapsis  etiam  liac  ex  causa  resurrectio  nou  sit  de- 
ducenda. Commotiones  oculi,  capitis  et  totius  corpo- 
ris sane  post  longum  temporis  intervallum  etiam 
lentem  relevare  possunt,  quod  tamen  omnino  rarissime 
lit.  Potius  hac  ex  causa  lacerationes  retinae,  Iridis, 
corporis  vitici  existuut,  priusquam  lens  depressa  rele- 
vetur atque  in  spatium  pone  pupillam  redeat.  Operatio 
imperite  neque  satis  bene  instituta  etiam  resurrectio- 
nem lentis  proferre  potest,  e.  gr.  si  una  cum  depres- 
sione lens  non  simul  ad  latus  vertitur,  vel  si  non  satis 
profunde  in  corpus  vitreum  deprimitur.  — Ceterum 
autem  resurrectiones  lentis  depressae  rarissimae  sunt, 
et  tribus  diebus  sine  ullo  incommodo  post  operatio- 
nem praeterlapsis,  persuasum  nobis  habere  possumus^ 
resurrectionem  non  consecuturam  esse.  — Alia  species 
cataractae  secundariae  lenticularis  hoc  modo  post  de- 
pressionem oriri  potest:  Si  depressionem  et  reclina- 

tionem instituimus,  interdum  fit,  ut  apex  acus  inter 
priorem  et  mediam  lentis  lamellam  implicetur  praecipue 
si  per  scleroticam  acum  introducimus.  Tum  autem 
diversis  et  repetitis  motibus  acus  interdum  lamella 
prior  lentis  ab  cius  massa  seiungitur  et  infra  tantum  ad- 
huc cum  lente  cohaeret.  Nunc  una  cum  tota  lente 
ista  lamella  deprimitur;  aegrotus  visum  recuperat;  at 
postea  lamella  ista  resurgit,  pupillam  obtegit,  aegro- 
tusque  rursus  visu  privatur.  Diagnosis  huius  casus  a 
resurrectione  totius  leni  is  difficillimia  est,  et  simul, 
maximi  momenti;  nam  cataracta  secundaria  a resur- 
rectione totius  lentis  exorta  interdum  alteram  opera- 

tioncm  indicat;  quae  in  nostro  casu  minime  neces- 
saria est;  certe  enim  ista  lamella  resorbetur.  Forsitan 
diagnosis  nostri  casus  paullo  facilior  fit  hisce:  si  me- 
moria tenemus,  acum  in  spatium  inter  lamellas  lentis 
incidisse,  si  inter  et  post  operationem  nihil  factum  est, 
quibus  tota  lens  relevari  potuerit,  si  porro  corpusculum, 
quod  pone  pupillam  videmus,  inaequali  est  densitate,  si 
hic  et  illic  puncta  pellucida  conspicimus,  si  fluctuationes 
in  isto  corpusculo  animadvertimus,  si  modo  retro,  modo 
antrorsum  declinatur,  modo  situm  verticalem  occupat, 
si  denique  marginem  superiorem  Iridis  interdum  attin- 
git, tunc  iste  casus  noster  est,  et  prognosin  bonam  sta- 
tuere possumus.  — Multo  facilius  autem  quam  in  his 
casibus  cataracta  sacundaria  post  depressionem  catarac- 
tae mollis  sive  caseosae  oritur:  Depressio  et  reclinatio 
talis  cataractae  iam  difficillima  est,  per  scleroticam 
plane  fieri  non  potest;  per  corneam  tamen  adhuc  ca- 
taractam semimollem  interdum  deprimere  et  reclinare 
pessumus,  si  aegrotus  tranquille  se  habet  atque  corpus 
vitreum  permagna  est  firmitate.  Tum  autem  crebro  fit, 
ut  partes  a Icnlc  separentur,  quae  humore  aqueo  rele- 
vantur, pone  pupillam  apparent,  camque  pro  magnitu- 
dine sua  et  situ  vel  plane  vel  partiin  obscurant. 

II.  Cataractae  secundariae  capsulares.  — Cap- 
sula iam  ante  operationem  obscurata  esse  potest, 
vel  post  operationem  demum  caligine  obducitur.  Ergo 
distinguendum  erit  inter  cataractam  secundariam  cap- 
sularem quae  a capsula  iam  ante  operationem  obscu- 


9 


rata  dependet  et  inter  eam  quae  ex  capsula  post  ope- 
rationem demum  obscurata  exoritur. 

a.  De  priore  nunc  pauca  disseram ; liuc  quo- 
dammodo casus  ille  referendus  est,  quo  post  perfectam 
resorptionem  lentis  capsula  pone  pupillam  remanet 
neque  hunc  locum  relinquit.)  Multis  in  casibus  baec 
cataracta  secundaria  capsularis  oritur,  tam  post  extrac- 
tionem quam  post  depressionem  occurrit.  Post  extrac- 
tionem fere  sic  oriri  potest.  Positum  sit  e.  gr.  par- 
tem anteriorem  capsulae  obscuratam  fuisse.  Nunc  in- 
cisione in  capsulam  facta  et  lente  extracta  fragmenta 
discissae  capsulae  retrahuntur,  ita  ut  plane  non  animad 
vertantur,  quia  pupilla  est  arctissima.  Experimenta 
quibus,  ut  visus  restitutus  probetur,  aegrotus  subiicitur, 
optime  succedunt,  vulnus  corneae  iusto  tempore  per 
primam  reunionem  clauditur,  aegrotusque  sanatus  ha- 
betur. At  aliquo  tempore  praeterlapso  spatium  pone 
pupillam  rursus  obscuratum  est,  fragmenta  capsulae 
scilicet  pone  uveam  retracta  rursus  pone  pnpillam  ap- 
parent, simulae  satis  magna  copia  humoris  aquei  ad- 
est. — Post  depressionem  camera  anterior  non  eva- 
cuatur quidem,  paucae  gutlulae  ad  summum  effluunt, 
tamen  colapsns  corneae  insequitur;  inde  fragmenta  cap- 
sulae se  retrahunt,  et,  quum  etiam  hoc  in  casn  pu- 
pilla plerumque  coarctata  sit,  initio  non  conspiciuntur, 
neque  visum  impediunt;  sed  postea  non  solum  in  spa- 
tium pone  pupillam  redeunt,  sed  etiam  motionibus  fluc- 
tuantibus in  cameram  anteriorem  prominent;  Si  nunc 
forte  eorum  margines  conveniunt,  iterum  cataracta 

secundaria  capsularis  adest.  IIuc  etiam  illa  species 
cataractae  secundariae  capsularis  pertinet,  quae  post 
extractionem  cataractae  trabecularis  mobilis  oritur. 
(Haec  cataracta  semper  vehementibus  commotionibus 
bulbi  oculi  profertur,  quibus  capsula  et  lens  crystal- 
lina ab  omnibus,  quibuscum  cohaerent,  dissolvuntur; 
tunc  capsula  obscuratur  et  lens  interdum  in  liquorem 
lacteum  commutatur.  Attameu  haec  cataracta  prius 
etiam  adhaerens  fuisse  potest,  et  postea  demum  fortuito 
soluta  est)  Ponamus  ergo  talem  cataractam  trabecula- 
rem liberam  adesse  et  extractionem  institui.  Tum  in- 
terdum lit,  ut  una  cuin  humore  aqueo  lens  per  vulnus 
corneae  effluat,  sed  perinde  etiam  in  fundum  camerae 
posterioris  incidere  potest.  Si  nunc  oculus  facta  in- 
cisione corneae  clauditur  et  postea  ad  educendam  len- 
tem rursus  aperitur,  eam  non  invenimus,  pupilla  nigra 
est,  aegrotusque  videt;  sed  serius  rursus  visum  amittit 
quia  lens  una  am  capsula  per  humorum  aqueum  relevatur. 

b.  Cataractas  secundarias  capsulares  existere  posse 
quae  a capsula  post  operationem  demum  obscurata  de- 
pendeant., uegat  I.  A.  Schmidt  in  libro  suo  de  cata- 
racta secundaria  et  Iritidc,  sed  intelligi  non  potest, 
qua  ex  causa  hoc  non  concedat.  Operatio  enim  ipsa 
suffusionem  capsulae  adiuvat,  nam  quavis  operatione 
capsula  satis  fortiter  laeditur,  inde  sequitur  inflamma- 
tio, quae  facile  exit  in  suffusionem,  ita  ut  non  solum 
non  dubitari  possit,  talem  cataractam  secundariam  cap- 
sularem existere  posse,  ut  potius  mirandum  sit,  quod 
non  saepius  occurrat.  At  illud,  quod  vulgo  cataracta 

secundaria  capsularis  post  opcrationcui  exorta  vocatur 
maxime  differt  a vera  illa  suffusione  capsulae  secun- 
daria, quod  quidem  optime  demonstravit  J.  A.  Sclimidt. 
Cataracta  secundaria  capsularis  vulgo  sic  dicta  nihil 
aliud  est,  quam  pseudomembranula,  quam  profert  Iri- 
tis  exsudativa.  Quae  ergo  si  adest,  si  pupilla  simul 
in  angulum  detracta  est,  de  cataracta  secundaria  cap- 
sulari cogitari  non  potest;  sed  revera  est  illa  pseudo- 
membrana.  Nihilo  tamen  minus  adsunt  observationes 
illius  verae  cataractae  secundariae  post  operationem 
demum  exortae,  quae  a pseudomembrana  ista  hisce 
distinguitur:  Iritis  non  antecessit,  membrana,  quam 
conspicimus,  non  tam  firma  et  densa  est,  quam  illa  ab 
Iritide  exorta  pseudomembrana,  pupilla  nec  coarctata, 
nec  in  angulum  detracta  est,  Iris  motus  normales  os- 
tendit, mambrana  non  adhaeret  uveae  vel  margini  pu- 
pillari Iridis,  uti  illa  pseudomembranula.  — 

Maximi  momenti  est,  cataractas  secundarias  cuius- 
cunque formae  praecavere.  Hoc  optime  quidem  fit,  si 
operatio  ita  instituitur,  ut  plane  non  exoriri  possit. 
Semper  ergo  cavendum  est,  ne  fragmenta  cataractae 
remaneant.  Post  extractionem  cataractae  durae  pupilla 
accurate  exploretur,  itemque  lens  extracta ; deinde,  nisi 
cetera  obstant,  experimenta  de  visu  restituto  aegroti 
facienda  sunt,  ut  eerte  sciamus,  visum  revera  recu- 
peratum esse.  Si  particulae  lentis  deficiunt,  pupilla 
in  statu  dilatato  inspicienda  est,  in  quo  fragmenta  re- 
licta clarius  apparent.  Si  maiora  fragmenta  post  ex. 
tractionem  relicta  animadivertimus , ea,  si  fieri  potest. 

statim  sunt  extrahenda.  Accuratior  etiam  et  diligcn- 
tior  exploratio  esse  debet,  si  extractio  cataractae  mol- 
lis, cascosae  facta  est;  vulnus  corneae  rursus  aperiatur, 
atque  fragmenta  relicta  cautissime  et  lenissime  ope 
cochlearii  Davielii  amoveantur.  lloc  modo  oculus 
clarus  quidem  redditur,  sed  simul  maxime  irritatnr  et 
periculum  veliementioris  subsequentis  inflammationis 
augetur.  Ne  ergo  inter  operationem  extractionis  tam 
facile  particulae  a lente  separentur,  praecipue  in  cata- 
racta molli,  vulnus  corneae  et  incisura  in  capsulam 
satis  magna  esse  debet,  et  extractio  ipsa  in  modica 
luce  (ut  pupilla  dilatetur)  instituenda  est.  Item  in 
operatione  depressionis  et  reclinationis  cavendum  est, 
ne  lens  in  plures  paries  discedat,  ne  acus  iuter  pri- 
mam et  mediam  lamellam  introducatur.  — Multo  dif- 
ficilius quam  a cataracta  secundaria  lenticulari,  a cataracta 
secundaria  capsulari  praecavendum  est;  optime  id  fit, 
si  una  cum  lente  capsula  quoque  extrahitur  vel  depri- 
nritnr  et  reclinatur;  sed  eo  maius  etiam  periculum  est, 
ne  inflammatio  subsequatur,  quae  omnem  spem  visum 
restituendi,  auferat.  Sacpiu6  ergo  optimum  erit,  initio 
ili  successu  nimis  bono  consistere,  capsulamque  adhuc 
per  aliquot  tempus  relinquere.  Postea  enim  id  facilius, 
quod  initio  minus  utile,  quod  vix  fieri  potuisset,  per- 
fici potest.  — $ed  si  reapse  cataracta  secundaria  ad- 
est, si  ab  ea  praecaveri  non  potuit,  vel  consulto 
non  praecautum  est,  altera  operatio  non  tam  accel- 
eranda est,  mullis  in  casibus  vis  medicatrix  naturae 
cam  superfluam  reddit.  Si  e.  gr.  fragmentum  cata- 

raclac  durae  pone  pupillam  adest,  illud  plerumque  non 
plauc  pupillam  claudet*,  postea  etiam  talia  fragmenta 
sensim  sensimque  meliorem  formam  accipiunt,  rotun- 
dantur in  angulis,  collabuntur,  corrugantur,  etiam  me- 
liorem situm  interdum  occupant,  ita  ut  non  plane  vi- 
sum tollant,  aegrotusque  maiores  res  adhuc  agnoscere 
possit.  Si  autem  haec  omnia  non  accidunt,  si  fragmen- 
tum relictum  non  diminuitur  post  longum  temporis 
intervallum,  tunc,  si  quacunque  alia  ratione  successus 
prioris  operationis  optimus  fuit,  operatio  repetenda  erit, 
eaque  secundum  ceteras  indicationes  vel  per  extractio- 
nem, vel  per  depressionem  et  reclinationem.  Talia 
fragmenta  cataractae  autem  non  facile  deprimenda  sunt, 
nunquam  in  corpore  vitreo  remanent;  ergo  extractio 
praeferenda  est,  sed  incisio  corneae  non  tanta,  quanta 
in  aliis  casibus  totalis  cataractae  esse  debet,  nam  talia 
fragmenta  facile  per  minorem  incisionem  corneae  co- 
reoncio  quodam  arripiuntur  et  amoveutur.  Si  resorp- 
tio fragmentorum  cataractae  lenticularis  durae  tarda 
est,  illa  fragmentorum  cataractae  mollis  eo  celerior  fit, 
et  inde  prognosis  melior  lioc  in  casu  statuenda  est. 
Si  illa  cataracta  secundaria  adest,  quae  a resurrectione 
totius  lentis  pendet,  etiam  videndum  atque  exspectan- 
dum est,  annon  resorptio  adhuc  consequatur;  quae  si 
magno  temporis  intervallo  praeterlapso  non  evenit, 
tum  eerte  depressio  repetenda  est;  sed  uti  iam  dixi, 
nihil  hoc  respectu  accelerandum  est,  neque  operatio 
nimis  parvis  intervallis  repetatur.  — Si  cataracta  se- 
cundaria capsularis  adest,  non  multum  a natura,  nihil 

a resorptione  exspectare  possumus,  nisi  huc  referre 
velis  collapsum  atque  retractionem  fragmentorum  cap- 
sulae, quae  interdum  evenit.  In  talicasu  ergo  non 
multum  morae  faciendum,  sed  mox  altera  operatio 
suscipienda  est.  — 

II.  De  ophthalmiis,  quae  variis  cataractam  ope- 
randi methodis  succedere  possunt.  — Omnem  catarac- 
tae operationem,  quacunque  methodo  instituta  sit,  in- 
flammatio aliqua  insequitur,  post  ipsam  ceralonyxin 
ractio  inflammatoria  nunquam  plane  deest,  imo  haec 
inflammatio  necessaria  est,  ut  vulnus  corneae  illatum 
sanetur.  Sed  haec  oplithalmia  sane  modica  tantum 
esse  debet,  ne  bonus  eventus  operationis  inanis  red- 
datur. Interdum  minimo  in  gradu  inflammatio  adest, 
ita  ut  vix  in  conspectum  veniat;  aliis  in  casibus  au- 
tem gravior  est,  et  plures  dies  durat,  in  aliis  sub 
forma  vehementissimae  Ophthalmiae  apparet,  quae  om- 
nem animi  attentionem  et  curam  diligentissimam  re- 
quirit. Deinde  post  operationem  cataractae  Iris  quo- 
que inflammatione  affici  potest,  quam  alii  vocant  oph- 
thalmiam  intriusccam.  Tandem  simul  oplithalmia  in- 
trinseca et  extrinscca  oriri  potest  cum  indole  plileg» 
monoide,  phlegmone  bulbi  oculi,  omnium  formarum 
gravissima  et  pessima.  — 

Quod  ad  externam  inflammationem  oculi  spectat, 
ea  iam  mox  existit,  nonnullis  horis,  ad  summum  duo- 
bus vel  tribus  diebus  post  operationem  praeterlapsis. 
(Seriore  tempore  non  amplius  timenda  est).  Aegrotus 
doloribus  pungentibus  initio  rarioribus,  deinde  perdii- 

rantibus  vexatur,  simul  epiphora  et  pliolopsia  adsunt, 
et  plerumque  etiam  palpebra  superior  paululum  tume- 
facta est.  — Haec  taraxis  ex  laesione  mechanica  bulbi 
nascitur,  fere  semper  minore  in  gradu  existit,  inter- 
dum tamen  diutius  durat,  et  vehemcntior  est.  Si 
paullo  post  operationem  oritur  et  si  aegrotus  ceterum 
bene  valet,  optime  et  tutissime  una,  vel,  si  oportet, 
repetita  venae  sectione  levatur.  Fomentationes  frigidae 
etiam  aptissimae  sunt  et  illas  detractiones  sanguinis 
saepe  superfluas  reddere  possunt,  sed  non  omnibus  ae- 
grotis conveniunt,  quia  non  semper  a dispositione  ar- 
thritica, rheumatica,  calarrhali  et  crysipelatosa  plane 
sunt  liberi.  Ilis  omnibus  in  casibus  fomentationes  fri- 
gidae magnum  periculum  afferunt,  simul  etiam  perpe- 
tua commutatio  fomentationum  maxime  aegrotis  incom- 
moda est;  tamen  in  ceteris  casibus,  ubi  aegrotus  opti- 
me valet,  et  tranquille  se  liabet,  non  satis  recoinmen- 
dari  possunt.  His  remediis  adhibitis  plerumque  in- 
flammatio evanescit,  sed  cavendum  est,  ne  inflamma- 
tionem finitam  declaremus,  si  dolores  desinunt,  vel 
tantum  remittunt  et  intermittunt.  Plurimi  aegroti 
scilicet  putant  operationem  ipsam  maximis  cum  dolo- 
ribus iunctam  esse;  qui  quum  non  occurrant,  de  his  mi- 
noribus inflammationis  doloribus  nil  dicunt  nec  con- 
queruntur; sed  quisque  iam  bene  scit  dolorem  desi- 
nentem non  esse  signum  resolutionis  inflammationis. 
Altera  in  parte  autem  dolores  inflammatorii  distin- 
guendi sunt  a doloribus  ex  accumulatione  lacryma- 
rum  inter  palpebras  exortis.  Si  facta  operatione  palpe- 

brae  emplastro  adhaesivo  obteguntur,  si  aegrotus  ocu- 
lum bene  clausum  tenet,  mox  lacrimae  colliguntur,  pone 
palpebram  superiorem  accumulantur,  et  palpebra  ista 
extenditur,  unde  dolores  maximi  oriuntur.  Satis  magna 
copia  ladry  marum  collecta  tandem  ex  angulo  interno 
se  erumpunt,  et  subito  omnis  dolor,  qui  huc  usque 
adfuit,  evanescit.  Celerum  hac  in  ophtlialmia  externa 
post  operationem  cataractae  exorta  etiam  bono  cum 
successu  aliis  remediis  antiphlogisticis  utimur,  e.  gr. 
nitro,  natro  sulphurico,  magnesia  sulplmrica,  cremore 
tartari  ctc.  Diaetam  semper  his  omnibus  accomodatam 
esse  debere,  iam  per  se  innoteseit. 

Multo  maius  periculum  affert  Iritis  seu  Ophthalmia 
intrinseca,  quae  post  operationem  cataractae  oritur. 
Ophthalmia  externa  nunquam  timenda  est,  si  aegrotus 
ceterum  bona  gaudet  valetudine  et  inflammatio  tantum 
sequela  est  laesionis  mechanicae.  Aliter  res  se  habet 
in  hac  Iritide;  facile  enim  pseudomembrana  in  camera 
posteriore  exsudatur  atque  pupilla  obliteratur.  Haec 
Iritis  a die  primo  usque  ad  decimum  quartum  post 
operationem  oriri  potest,  qua  ex  causa  usque  ad  illud 
tempus  in  aegrotum  maxima  diligentia  conferenda  est. 
Iritis  saepius  post  extractionem  oritur,  quam  post  de- 
pressionem, et  rarissiuime  post  solam  discissionem  cap- 
sulae et  lentis  quae  ceratonyxis  strictiori  sensu  vocatur 
Iritis  praecipue  imminet,  si  operatio  diu  duraverit,  si 
cum  encheiresi  iuncta  fuerit,  quae  saepius  repeti  de- 
buerit, ct  aegrotum  semper  magis  laeserit.  Nonnullae 
cataractae  tales  sunt,  ut  non  statim  uno  quasi  actu 

amoveri  possint,  et  inde  facile  nascitur  Iritis.  Praecipue 
causae  Irilidis  accusandae  sunt  inquietudo  aegroti  inter 
et  post  operationem,  motiones  oculi  fere  convulsivae  in- 
ter et  praesertim  post  operationem;  item  tussis,  vomitus 
et  alia  Iritidem  proferre  possunt.  Interdum  etiam  dis- 
positionem quandam  ad  Iritidem  in  constitutione  dys- 
crasica  aegrotorum  invenimus,  si  e.  gr.  arthritide  (qua 
ex  causa  fonticuli  ante  operationem  applicentur)  ery- 
sipelate habituali,  morbo  haemorrhoidali , syphilide 
scrophulosi  imperfecte  sanatis  laborant.  Porro  a mu- 
tationibus constitutionis  aeris  malae  conditionis,  quae 
subito  intrant,  Iritis  oriri  potest;  nonnullis  in  locis 
Iritis  etiam  frequentior  esse  solet,  quam  in  aliis.  De- 
nique Iritis  saepe  profertur,  si  nimis  mature  et  violen- 
ter oculus  aperitur,  si  lux  concentrata  in  oculum  in- 
cidit, si  experimenta  immodesta  de  visu  recuperato 

iusii tuuntur , e contrario  etiam  si  oculus  nimis  diu 

• 

occluditur,  si  aegrotus  nimis  diu  in  loco  obscuro  com- 
moratur etc.  etc.  — Initium  huius  morbi  maximam 
exigit  attentionem  animi,  nam  initio  tantum  tollendus 
est,  postea  omnia  deperdita  sunt,  formatio  concrementi 
lymphatici  nullo  modo  impediri  potest.  Symptomata 
initio  iis  Ophthalmiae  externae  similia  sunt.  Dolores 
quibus  oculus  vexatur,  pungentes  sunt,  sed  vehemen- 
tiores,  diutius  durant,  minoribus  intervallis  redeunt, 
xerophthalmia  continenlior  adest,  palpebra  superior 
mox  sed  modice  tantum  tnmescit,  simul  adspnt  dolores 
supraorbitales,  temporales  et  alii.  Illi  dolores  signum 
pathognomonicum  praebent,  saepe  Iritis  sub  forma  do- 

loris  dentium  latet.  Porro  adest  pliotopsia  vehemen- 
tissima,  fulminans  et  continua.  Eliam  totus  organismus 
afficitur,  maxima  inquies  adest,  iactatio  corporis,  sitis 
magna,  appetentia  ciborum  diminuta,  urina  parca, 
rubra  cum  dolore  urente  mittitur.  Phaemomena  in  Iride 
ipsa  initio  conspicere  non  possumus,  quum  oculus  pri- 
mis diebus  semper  claudi  debeat;  serius  demum  ea 
animadvertimus:  Iris  colorem  mutavit,  praecipue  iu 
zonula  minore,  motus  Iridis  tardi  sunt,  pupilla  coarc- 
tata,  spatium  pone  pupillam  iam  paullulmn  turbidum 
est-  Si  hucusque  res  processit,  plerumque  nihil  facien- 
dum et  vix  obliteratio  pupillae  praecaveri  potest. 
Haec  Iritis  vel  resolvitur,  id  quod  autem  initio  lanium 
optima  cura  et  constitutione  aegroti  adiuvantibus  fieri 
potest,  vel  pseudomeni  branam  et,  detractionem  pupillae 
profert,  vel  in  suppurationem  transit  bvpopionque  for- 
mat, quod  pessimum  est.  Quae  omnia  ne  accidant, 
statim  Iritis  nostra  magno  vigore  curanda  est.  De- 
tractiones sanguinis  maxime  sunt  necessariae,  magnae 
venaesectiones  faciendae  sunt,  quae  saepius  repetantur. 
Una  cum  illis  mox  mercurius  et  calomelas  quidem  in- 
terne adhibeatur;  externe  infrictiones  mercuriales  iu 
regionem  suprarobitalem,  frontalem  instituimus:  extracto 
belladonnae  et  hyoscyami  pro  dolor  uti  non  possumus, 
sed  maxima  cum  utilitate  remediis  derivantibus,  vesi- 
catoriis  in  brachiis,  in  regione  intcrscapulari  positis. 
Postquam  autem  Iritis  stadia  percucurrit,  cxsudaliones 
iam  evaserunt,  pupilla  iam  oblitcrata  est,  tum  rarissime 
auxilium  ferre  possumus.  Unica  spes,  quae  nobis  res- 

tat,  'ia  formatione  pupillae  vicariae  posita  est,  quae 
operatio  autem  his  conditionibus  raro  bonum  liabet 
eventum,  saltem  eam  jnon  mature,  sed  post  plures 
menses , imo  post  annos  praeterlapsos  demum  faoere 
licet.  Si  Iiiitis  ex  constitutione  depravata  exorta 
fuit,  liaeo  prorsus  sananda  cst‘,  priusquam  operatio 
pupillae  vicariae  instituatur.  — ** 

Phlegmone  bulbi  oculi  inflammatio  est  pessima 
omnium,  quae  post,  operationem  cataractae  oriri  pos 
sunt.  Dolores  sunt'  vchementissimi:,  continui,  ne  in 
momentum  quidem  remittunt,  simul  palpebra  superior 
et  coniunctiva  tumescunt  , haec  inter  palpebras  promi- 
net. Chemosi  exorta,  tumor  semper  accrescit,  bulbus 
ex  orbita  excedit,  doloribus  trahentibus,  pulsantibus, 
pungentibus,  quos  aegrotus  vix  ferre  potest:  Plerum- 

que liacc  phlegmone  protenus  in  suppurationem  tran- 
sit, omnes  partes  oculi,  Iris  et  cornea  destruuntur* 
et  suppuratione  linita  maxima  deformitas  faciei  su- 
peresti  Haec  Phlegmone  ex  Iritide  et  Ophthalmia  ex- 
terna, quae  semper  accrescunt,  oriri  potest;  semper 
cum  blennorrhoca  et  pyorrlioca  iuneia  est;  omnis  spes 
visum  restituendi  evanescit,  vix  bona  forma  bulbi  ser- 
vari poiest;  qua  ex  causa  aegrotus  detractionibus  san- 
guinis non  uimis  debilitetur,  potius  methodum  exspec- 
tativam  adhibeamus,  dolores  leniantur,  interdum  ipsa 
cataplasmata  adhibeantur.  Cum  iu  stadium  chronicum 
phlegmone  transiit,  ut  quaevis  alia  blumorrhoca  et 
pyorrlioca  curanda  est  remediis  topicis  et  praecipue 
mercurialibus.  — 

B.  De  malis  sequelis,  quae  singulis  cataractam 
operandi  methodis  propriae  suut. 

1)  Primum  si  spectamus  operationem  extractionis, 
prolapsus  Iridis,  corporis  vitrei  et  suppuratio  vulneris 
corneae  succedere  possunt.  — Prolapsus  Iridis  iam, 
dum  facimus  extractiorum  ipsam,  oriri  potest,  vel  eo 
tempore  quo  experimenta  dc  visu  recuperato  institui- 
mus, vel  tussi  et  aliis  rebus,  si  aegrotus  iam  lecto  in- 
cumbit. Si  inter  vel  immediate  post  operationem  pro- 
lapsus oritur,  statim  lenibus  frictionibus  partis  ante- 
rioris bulbi  reponendus  est,  minime  oculus  modo  luci 
plenae,  modo  tenebris  tetris  exponatur,  neque  fiat  re- 
positio inique  cochleario  Davieii.  Facta  repositione 
statim  oculus  claudatur,  aegrotus  situm  horizontalem 
in  lecto  occupet,  et  quam  maximam  observet  quietem. 
Hic  prolapsus  non  semper  malas  sequelas  secum  ducit 
interdum  tamen  vehementem  ophthalmiam  profert,  et 
si  diutius  durat,  atresiam  anteriorem;  pupilla  plerum- 
que infra  in  angulum  detrahitur,  mobilitas  Iridis  di- 
minuitur, visusque  imperfectus  est.  — Prolapsus  corpo- 
ris Autrei  etiam  oritur  dum  operatio  instituitur  vel  mo- 
tibus violentis  musculorum  bulbi  vel  encheircsi  quadam 
minus  idonea.  Si  inter  operationem  oritur,  plerumque 
ea  ad  finem  perduci  non  potest,  oculus  nullo  modo 
comprimi  debet,  unicum,  quod  facere  licet  illud  est, 
quod  cochlearium  Diviclii  ad  repositionem  instituen- 
dam adhibetur;  at  hoc  maximam  operandi  peritiam 
requirit,  facile  hoc  instrumento  potius  prolapsus  auge- 
tur. Optimum  ergo  plerumque  est,  operationem  non 

perficere,  oculumque  claudere.  Repositio  vel  abscissio 
partis  prolapsae  nocet,  potius  ea  oculis  clausis,  situ 
horizontali  occupato  naturae  relinquatur.  — Suppura- 
tio et  suffusio  marginum  vulneris,  corneae  etiam  occur- 
rere potest,  quamvis  Ophthalmia  ipsa  non  sit  vohemcn- 
tissima  vel  phlcgmonosa..  Vulnus  corneae  post  cxti’ac- 
tionem  cataractae  per  primam  reunionem  curandum 
est,  tribus  diebus  praeterlapsis  cicatricula  firma  adesse 
ct  iam  post  viginti  quatuor  horas  humor  aqueus  non 
amplius  efflnere  debet.  Postea  autem  vulnus  facile 
divelli  iterum  potest,  quam  ob’rem  aegrotus  saltem  per 
III  dies,  in  lecto  cubare,  oculos  clausos  tenere  et  om- 
nem commotionem  vitare  debet.  Si  autem  vuluus  cor- 
neae non  per  primam  runionem , per  agglutinalionem 
marginum  sanatur,  ncccsse  est,  ut  in  suppurationem 
transeat;  quamvis  lobulus  alter  alterum  paullulum  ob' 
tegere  possit,  hoc  tamen  modo,  non  coniunguntur.  In- 
terdum scilicet  fit,  ut  labium  internum  marginis  su- 
perioris vulneris  corneae  cum  labio  externo  marginis 
inferioris  conveniat,  cumque  eo  denique  intime  cohae- 
reat.. Tum  pars  aliqua  labii  superioris  non  obtecta 
inflammatur  atque  suffunditur.  Vera  in  suppuratione 
inflammatio  non  deficit,  quae  taraxin  etiam  plerumque 
superat.  Inflammatione  diminuta  autem  cornea  sub 
X — XIV  diem  suffusa  invenitur.  Quae  suffusio  si 
in  margine  inferiore  est,  non  magnum  locum  occupat, 
visum  non  impedit;  sin  pupilla  obtegitur,  initio  saltem 
visus  imperfectus  est.  Simulae  inflammatio  evanuit 
vel  diminuta  est,  remedia  topica  contra  maculas  ct 

suffusionem  corneae  laudata  adliibcnda  sunt,  quae  ple- 
rumque etiam  auxilium  afferunt,  cqrneamque  claram 
reddunt.  — 

2)  Deprossio  sen  Reclinatio  lentis,  quum  et  per 
corneam  et  per  scleroticam  fieri  possit  utraque  eius 
modificatio  proprias  suas  malas  sequelas  habere  debet; 
nonnullae  tamen  exstant  utrique  communes.  Talis 
est  amaurosis.  Si  Iens  in  corpus  vitreum  deprimitur 
vel  ipsa  per  contactum  vel  per  corpus  vitreum  reti- 
nam comprimere  potest;  quae  compressio  amaurosin 
proferre  fertur.  Exempla  iam  apud  antiquiores  auc- 
tores reperiuntur.  Porro  amaurosis  etiam  a laesioni- 
bus retinae  oriri  potest,  quae  ei  incautis  manipulatio- 
nibus apice  acus  in  camera  posteriore  inferuntur,  prae- 
sertim si  aegrotus  quietem  non  observat.  Apud  scrip- 
tores recentiores  fere  nullae  huius  modi  observationes 
exstant,  ita  ut  observationes  veterum  suspicionem  mo- 
veant. Si  lens  caute  et  lege  artis  dislocatur,  nullo 
modo  ipsa  retinam  comprimere  potest;  an  autem 
per  corpus  vitreum  non  elasticum,  facile  cum  dirum- 
patur, retinam  comprimere  possit,  hoc  de  casu  dubi- 
tare sane  omni  iure^  licet-  Quod  enim  si  fieri  posset, 
amaurosis  hac  ex  causa  multo  saepius  occurrere  debe- 
ret, ita  ut  exemplis  de  amaurosi  ex  depressione  cata- 
ractae et  de  curatione  illius  post  resurrectionem  len- 
tis citatis  minime  sit  fidendum,  neque  ea  quae  hucus- 
que de  hac  amaurosi  docebantur,  satis  accurate  et  di- 
ligenter explorata  sint  aestimanda.  — Quod  laesiones 
retinae  attinet,  sane  maximum  damnum  quidem  affe- 

runt;  si  autem  aegrotus  tranquille  se  habet  medicus 
que  caute  et  lege  artis  operationem  instituit,  non  fa- 
cile occurrunt;  eo  facilius  autem,  si  maxima  inquies 
aegrotum  vexat,  et  tunc  praecipue  ora  serrata  retinae 
laeditur.  Plerumque  autem  oculus  consistit  nec  am- 
plius movetur,  simulae  acus  penetravit.  Olim  puta- 
vere, minima  vulnera  retinae  amaurosin  proferre  debe- 
re; quod  autem  non  accidit,  nisi  vulnera  sunt  divulsa, 
contusa , quae  uti  omnes  aliae  commotiones  retinae 
statim  amaurosin  ciunt.  Exempla  multa  adsunt,  qui- 
bus laesio  retinae  demonstratur  non  subsequente  amau- 
rosi. Itaque  amaurosis,  ne  morbus  secundarius  depres- 
sionis sit,  non  multum  timenda  est;  et,  si  revera  se 
ostenderet,  semper  in  dubio  esset  annon  iam  ante 
operationem  adfuerit.  IIoc  in  casu  etiam  nullum  re- 
medium exstaret,  quo  amaurosis  illa  tolleretur,  nisi 
resurrectione  spontanea  lentis  vel  si  retina  huic  com- 
pressioni paullatim  adsueta  sensibilitatem  suam  sensim 
sensimque  recuperaret.  Multa  medici  proposuere,  qui- 
bus lentem  relevari  volunt  e.  gr.  commotionem  totius 
corporis  et  postea  extractionem  cataractae  relevatae 
et  alia.  — Aliud  symptoma  molestum,  quod  depres- 
sioni et  reclinationi  succedere  potest,  vomitus  est,  qui 
non  ita  raro  intrat,  molestissimus  et  pertinacissimus. 
Plerumque  paucis  horis  post  operationem  praeterlapsis 
existit,  vomituritionibus,  ructibus,  cardialgia,  synco- 
pe, pulsu  parvo,  facie  frigida  et  sudore  frigido  ante 
cedentibus.  Primum  alimenta  assumla  vomitu  ciiciun- 
lur,  deinde  contenta  6uperioris  partis  tractus  iutesti- 

nalis,  bilis,  succus  pancreaticus.  Interdum  scnsibililas 
Yentriculi  tantopere  aucta  est,  ut  aegrotus  omnia, 
quae  assumit,  evomat.  Iste  vomitus  etiam  post  extrac- 
tionem oriri  potest,  quamvis  rarius;  sin  intrat,  etiam 
molestissimus  est;  tum  enim  non  deficiunt  prolapsus 
Iridis,  corporis  vitrei,  effluxus  humorum  oculi,  con- 
gestiones versus  oculos,  et  oplitalmiae  variae  naturae. 
Post  depressionem  vomitus  non  tanta  mala  secum  du- 
cit, ad  summum  lens  depressa  resurgit,  sed  ne  hoc 
quidem  semper  accidit.  — Vomitum  huncce  etiam  a 
compressione  retinae  quidam  deduxere,  sed  post  ex- 
tractionem quoque  occurrit;  alii  dixerunt  laesionem 
fortuitam  nervi  ciliaris  cuiusdam  culpam  huius  voiuilus 
ferre.  Illi  nervi  praecipue  afficiuntur,  si  operatio,  per 
sclcrolicam  instituitur,  non  tam  facile  per  corneam* 
Interca  autem  vomitus  quoque  existit,  si  operatio  per 
corneam  et  maxima  diligentia  quidem  instituitur.  Ita- 
que vomitus  hicce  plures  et  diversas  causas  habere 
videtur.  Saepissime  a cibis  nimia  copia  ante  opera- 
tionem assumtis  dependet;  deinde  commoratio  in  loco 
obscuro,  silusque  tranquillus  aliquid  conferre  possunt. 
Porro  etiam  post  factas  venaesectiones  vomitus  obser- 
vatus est,  praesertim  apud  mulieres  obeso  corpore, 
dyspepsia  et  dispositione  ad  blennorrlioeas  intestinales 
laborantes.  Vomitum  lmncce  amovere  difficilimum 
est;  causae,  quae  cum  proferre  possunt,  vitari  debent; 

sic  venaesectiones  omittuntur,  si  vomitum  ciere  que- 
unt. Simulae  autem  exstitit,  nullum  prosus  remedium 
quidquam  prodest;  omnia  sunt  vana;  nec  opio  nec 
hyosciamo,  neque  potione  Rivcrii,  neque  kali  nitrico 

neque  aliis  levatur  vomitus;  plane  uti  vomitus  gravi- 
darum se  habet.  Ipecacuanhae  radix  parca  in  dosi 
seu  cum  opio  iuncta  etiam  nihil  prodest,  nec  magissi 
haec  remedia  per  clysma  applicantur,  quod  praeterea 
propter  situm  horizontalem,  quem  aegrotus  semper 
obtinere  debet,  non  facile  fieri  potest;  fomentationes 
et  infrictiones  in  regionem  epigastricam  nihil  levami- 
nis nedum  auxilii  afferunt.  Unicum  remedium  quod 
nobis  restat  illud  est,  nihil  facere;  aegrotus  per  XXIV. 
horas  nihil  assumat;  sitim  magnam  fructibus  acidis, 
uti  citro,  quos  in  ore  retinet,  non  deglutit,  levare 
potest.  Viginti  quatuor  vel  triginta  sex  horis  hoc 
modo  praeterlapsis  plerumque  vomitus  sistit.  — De- 
pressioni per  sclcroticain  institutae  interdum  succedit 
suggi latio  membranae  coniunctivae ; si  scilicet  fortuito 
acu  vasculum  sanguiferum  laeditur,  ex  quo  sanguis 
snb  coniunctivam  effunditur;  maculam  rubram  deinde 
animadvertimus,  quae  coniunctivam  elevat,  paullulum 
accrescit  et  rursus  sensim  sensimque  diminuitur.  Post 
depressionem  per  seleroticam  factam  etiam  effusio  san- 
guinis in  cameram  anteriorem  vel  posteriorem  evadere 
potest,  si  scilitet  iris  vel  uvea  violatur.  Hic  hacmoph- 
tlialmos  semper  symptoma  satis  molestum  est,  prae- 
sertim si  initio  operationis  occurrit,  quia  tum  claro 
adspectu  privamur  lentemque  ideo  non  dislocare  pos- 
sumus. Ilac  res  non  propriam  curam  exigunt , quam- 
vis periculum  inflammationis  oculi  augeant.  — Si  nunc 
ea  spectamus  mala , quae  depressioni  per  coream  pro- 
pria sunt,  primum  nobis  occurrit  suppuratio  vulneris 
corneae.  Hanc  non  accidere,  potius  vulnus,  quod  est 
minimum,  mox  sanari,  si  acus  bene  constructa  est  et 
caute  introducitur,  nos  non  fugit;  sed  si  margines 
vulneris  collo  acus  comprimuntur,  si  margo  inferior 
vulneris  acum  quasi  fert,  si  cornea  inter  operationem 
vehementer  laceratur,  si  acus  non  eadem  in  directione, 
in  qua  introducta  est,  educitur,  si  non  plane  formam 
rotundam  habet,  tunc  certe  haec  suppuratio  intrare 
post  operationem  potest.  Ifoc  in  casu  III  — IV  dies 
praeterunt  sine  ullo  incommodo,  oculus  bene  se  habet, 
sed  post  illos  dies  oculus  irritatur  et  doloribus  affici- 
tur. Vulnus  corneae  initio  non  magnam  mutationem 

ostendit,  sed.  post  diem  septimum  materia  p viri  formis, 
in  eo  animadvertitur , quae  cum  nvueo  meibomiano, 
commutari  possit,  sed  mucus  ille  facile  abluitur,  pus 
autem  mox  rursus  apparet.  Deinde  margines  huius 
vulneris  plane  suppurant.  IIoc  si  accidit,  aegrotus 
regimen  diligentissimum  observet,  ipsa  detractio  san- 
guinis saepe  necessaria  est,  ne  oriatur  inflammatio  lo- 
tius corneae  et  membranae  pro  humore  aqueo.  Si 
autem  aegrotus  per  VIII  dies  adhuc  oculos  clausos 
tenet,  regimen  et  quietem  observat  tum  plerumque 
suppuratio  sistit,  atque  cicatrix  apparet  paullo  quidem 
iusto  maior,  quae  visum  tamen  non  impedit.  — 

3)  Quod  tandem  ad  discissionem  capsulao  et  len- 
tis  attinet,  tria  accedere  possunt.  Primum  fragmenta 
lentis  non  resorbentur,  deinde  suppuratio  vulneris  cor- 
neae , de  qua  modo  locutus  sum , postremo  obscu- 
ratio. capsulae  insequi  potest.  — Interdum  resorptio 
lentis  retardatur,  interdum  bonis  conditionibus  brevi 
tempore,  imo  XXIV  tantum  lieris  praeterlapsis  iam 
facta  est.  Hic  casus  autem  ad  rarissimos  referendus 
est.  Plerumque  lens  tardo  resorbetur,  imo  saepe  tar- 
dissime, pluribus  mensibus,  anno  ipso  praeterlapso. 
Hoc  autem  prognosin  non  malam  reddit,  nam  resorptio 
certe,  post  duos  annos  adhuc  insequitur.  Resorptio  retar- 
data non  indicat  alloram  operationem,  operatio  nimis 
mature  repetita  magnum  affert  periculum;  nunqam  ante 
perfectam  resolutionem  inflammationis  traumaticae  repe- 
tenda est.  Dubitandum  est,  annon  lens  durissima  ad- 
ime resorberi  possit;  nam  semper  resorptioni  resistere 
non  potest.  Sin  revera  non  resorbetur,  cataracta 
capsulo- lenticularis  arida  siliquata  remanet,  quae 
autem  pupillam  non  plane  obliterat,  visumque  non 
prorsus  tollit,  ita  ut,  si  aegrotus  nihilo,  tamen  minus 
non  vidoat,  potius  hebetudo  oculorum  omnino  accu- 
sanda sit.  Aliter  res  se  habet  cum  capsula  obscurata; 
capsula  non  resorbetur  (qua  ex  causa  successus  opera- 
tionis cataractae  omnino  melior  evaderet,  si  capsula 
non  adesset. ) Si  ergo  lente  resorpta  capsula  obscu- 
ratur, pupillam  obtegit,  visumque  impedit,  nihil  a 
naturae  vi  sperandum  est.  Nisi  cetera  obstant  capsu- 
la cpreoncio  quodam  solvi  atque  extralii  potest,  sed 
lotam  capsulam  plerumque  amoveri  non  oportet. 

THESES  DEFENDENDAE. 


I. 

Phthisis  pituitosa  non  exstat. 

II. 

Cataracta  morbus  est  posthumus  pliactitidis  et  peri- 
phactitidis. 

III. 

. 

In  curandis  pluiumis  morbis  diaeta  medicaminibus  effi- 
cacior  est.  — 

IV. 

Omne  systema  naturale  botanices  maxime  est  artificiale. 


